گیانی کرتار سنگھ

بچپن اتے جم
پنتھ دے دماغ وجوں جانے جاندے درویش سیاستدان گیانی کرتار سنگھ دا جم 12 دسمبر، 1902 نوں ضلع لائلپور (پاکستان) دے چکّ نمبر 40 جھنگ برانچ وچ سردار میجر سنگھ گھر ہویا۔ اوہناں دے پرکھیاں دا پنڈ ناگوکے ضلع امرتسر (ہن ضلع ترن تارن) سی، جو باراں وساؤن ویلے  لائلپور ضلعے وچّ جا کے وسّ گئے سن۔ 
تعلیم
اوہناں نے مڈھلی تعلیمپنڈ دے گردوارے وچوں حاصل کیتی اتے بعد وچّ خالصہ ہائی سکول چکّ نمبر 41 توں 1921 وچّ دسویں دا امتحان پاس کیتا۔ 
دردناک ساکیاں 
جلیانوالے باغ اتے سری ننکانہ صاحب وکھے واپرے دردناک ساکیاں دا اوہناں دے من 'تے بہت گہرا اثر ہویا۔ اوہ راجسی کانفرنساں وچّ حصہ لین لگّ پئے اتے سمیں دے پرمکھ نیتاواں ڈاکٹر: کچلو، بابا کھڑک سنگھ اتے موتا سنگھ (ماسٹر) وغیرہ دے رابطے وچّ آ گئے۔
سول نافرمانی لہر
1926 وچّ گرودوارہ ایکٹ مطابق شرومنی کمیٹی دی ہوئی پہلی چون وچّ اوہ شرومنی کمیٹی دے میمبر چنے گئے اتے اکتوبر 1927 وچّ اوہناں نوں شرومنی کمیٹی دی ایگزیکٹو وچّ لے لیا گیا۔ سائیمن کمیشن دے بھارت پہنچن 'تے گیانی جی اس دی مخالفت وچّ نطر آئے۔ اوہ 1930 وچّ مہاتما گاندھی ولوں چلائی سول نافرمانی لہر وچّ شامل ہو گئے اتے اک سال دی سخت قید دی سزا ملتان جیل وچّ بھگتی۔
پنجاب اسمبلی
1937 وچّ پنجاب اسمبلی دیاں ہوئیاں چوناں وچّ گیانی جی پہلی وار پنجاب اسمبلی لئی چنے گئے۔ 1940 اتے 50 دے دہاکیاں دوران گیانی جی اک رسوخ والے سکھ نیتا وجوں ابھرے۔ 1946 وچّ اوہناں کیبنٹ مشن دیاں تجویزاں دی ڈٹ کے مخالفت کیتی۔ 1946 وچّ گیانی جی شرومنی اکالی دل دے پردھان چنے گئے۔ دیس ونڈ پچھوں مارچ، 1948 وچّ اکالی دل دی ورکنگ کمیٹی ولوں لئے فیصلے پاروں پنتھک میمبر کانگرس پارٹی وچّ شامل ہو گئے تاں گیانی جی وی کانگرس وچّ شامل ہو گئے۔ 
وزیر
گیانی جی بھیم سین سچر دی وزارت وچّ وزیر وی بنے۔ 1951 وچّ کانگرس دیاں نیتیاں توں مایوس ہو کے گیانی جی پھر اکالی دل وچّ شامل ہو گئے پر 1957 دیاں چوناں پچھوں گیانی کرتار سنگھ، س: پرتاپ سنگھ کیروں دی کانگرسی وزارت وچّ مال اتے کھیتی باڑی منتری بنے۔ اوہ 1963 تکّ کیروں سرکار وچّ وزیر رہے۔ مارچ 1970 وچّ پنجاب دے وزیر اعلی س: پرکاش سنگھ بادل نے اوہناں نوں ہریانہ اتے ہماچل پردیش وچّ رہِ گئے پنجابی بولدے علاقے واپس لین سبندھی کمیشن دا پردھان نامزد کیتا پر نتیجہ کجھ نہ نکلیا۔ 
آخری ویلہ
انت اوہ 10 جون، 1974 نوں اکال پرکھ دے چرناں وچّ جا براجے۔

Category:سکھ
Category:پنجاب
Category:پنجابی شخصیتاں